હળવદ તાલુકાના મિયાણી,ટીકર,મયુરનગર,માનગઢ અને અજીતગઢ સહિતના ગામ પાસેથી પસાર થતી બ્રાહ્મણી નદી માં પાછલા ઘણા વર્ષોથી સ્થાનિક તંત્રની રહેમ નજર હેઠળ મોટા પાયે રેતીનો કાળો કારોબાર ફૂલ્યો ફાલ્યો છે ત્યારે આજે હળવદ તાલુકાના રાયસંગપર ગામમાંથી ગેરકાયદેસર રેતી ભરેલ ડમ્પર પસાર થતું હોય જેને ગામના ૫૦ જેટલા લોકોના ટોળાએ જનતા રેડ કરી અટકાવ્યું હતું પરંતુ બેફામ બનેલા રેત માફિયા એ ડમ્પર હંકારી મુકી ગામ લોકોને કચડી નાખવાનો હીંન પ્રયાસ કર્યો હતો અને ત્યાંથી ડમ્પર ભગાડી મૂક્યું હતું જોકે ગામલોકોએ ડમ્પર ચાલકનો પીછો કરી ડમ્પર ને ઝડપી લીધું છે તેમજ ડમ્પર માં તોડફોડ કરી  ચાલકને મેથીપાક ચખાડ્યો હોવાનું જાણવા મળ્યું છે.